pythainlp/thai_wikipedia_clean_20230101 huggingface dataset:
รัฐบาลมีนโยบายจำกัดการแสดงออกทางการเมืองของทุกฝ่ายโดยใช้กฎหมาย อาทิ พระราชบัญญัติ ว่าด้วยการออกเสียงประชามติร่างรัฐธรรมนูญ พุทธศักราช 2559 ประกาศหรือคำสั่งของคณะรักษาความสงบแห่งชาติภายใต้ คณะรัฐมนตรีไทย คณะที่ 61 การแสดงออกทางการเมืองเชิงสัญลักษณ์ ถือเป็นยุยงปลุกปั่น ให้เกิดความไม่สงบภายในประเทศ ตามประมวลกฎหมายอาญามาตรา 116 การแสดงออกทางการเมืองมักมีความเห็นจากรัฐบาลว่า "มีเจตนาไม่บริสุทธิ์แอบแฝงทางการเมืองกับพรรคเพื่อไทยที่สูญเสียอำนาจ"ข้อหาดังกล่าวต้องขึ้นศาลทหาร รวมถึงถูกตั้งข้อหาตามความผิดฐานขัดคำสั่งหรือประกาศคณะรักษาความสงบแห่งชาติ และความผิดต่อองค์พระมหากษัตริย์ไทย และมักมีการแจ้งข้อหา ความผิดตามพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 เพิ่มเติม การจับกุมและเรียกรายงานตัวส่วนใหญ่เน้นบุคคลที่เกี่ยวข้องกับ พรรคเพื่อไทย จอน อึ๊งภากรณ์ นักวิชาการคณะนิติราษฎร์ นักวิชาการกลุ่ม สมัชชาปกป้องประชาธิปไตย และผู้สนับสนุนคณะนิติราษฎร์ อาทิคณะรณรงค์แก้ไขมาตรา 112 และผู้ลงรายชื่อให้แก้กฎหมายดังกล่าวเช่นเรียกรายงานตัว ศ.ดร.วรเจตน์ ภาคีรัตน์ จับกุม ธนาพล อิ๋วสกุล บรรณาธิการวารสารฟ้าเดียวกัน จับกุมบุคคลที่เรียกกลุ่มตัวเองว่า ขบวนการประชาธิปไตยใหม่ และกลุ่มแนวร่วมประชาธิปไตยต่อต้านเผด็จการแห่งชาติ บุคคลที่เจ้าหน้าที่สืบทราบและกล่าวหาว่าเกี่ยวข้องกับการละเมิดสถาบันกษัตริย์อาทิ นาย สิรภพ กรณ์อุรุษ บุกรุกสำนักงานเว็บไซด์ประชาไทรัฐบาลยังจัดตั้ง คณะกรรมการติดตามการป้องกันและปราบปรามกระทำความผิดที่ก่อให้เกิดความเสียหายแก่สถาบันพระมหากษัตริย์ ตามคำสั่งนายกรัฐมนตรี คณะกรรมการดังกล่าวประชุมครั้งแรกเมื่อวันที่ 6 มิถุนายน 2559โดยมีวัตถุประสงค์เพื่อจัดการการหมิ่นสถาบันผ่านยูทูบและเฟซบุ๊กและจับกุมบุคคลที่หนีคดีหมิ่นพระบรมเดชานุภาพที่อยู่ต่างประเทศ อาทิกลุ่มแนวร่วมประชาธิปไตยต่อต้านเผด็จการแห่งชาติที่อยู่ต่างประเทศ รัฐบาลปิดกั้นเว็บไซด์ยูทูบ บางสถานีเช่น สถานีของ ดร.เสน่ห์ ถิ่นแสน ในเดือนตุลาคม 2559 ในเดือนเมษายน 2561 อัยการมีคำสั่งฟ้องบุคคล 41 ราย ในข้อหาขัดคำสั่งคณะรักษาความสงบแห่งชาติเนื่องจากก่อการชุมนุมทางการเมือง คณะรัฐมนตรีไทย คณะที่ 61 ยังนับว่าเป็นคณะรัฐมนตรีคณะแรกที่ ประกาศใช้กฎอัยการศึกยาวนานที่สุดในคณะรัฐมนตรีไทย นอกจากนั้นคณะรัฐมนตรีไทย คณะที่ 62 ยังเป็นคณะรัฐมนตรีที่ใช้ อำนาจตามประกาศ พรก. ฉุกเฉิน พ.ศ. 2548 ยาวนานที่สุดในคณะรัฐมนตรีไทยนับตั้งแต่ พ.ศ. 2548
รัฐบาลมีนโยบายจัดตั้งทางออกอินเทอร์เน็ตทางเดียวทั้งประเทศ (single gateway) เพื่อให้รัฐบาลสามารถสอดส่องทุกกิจกรรมออนไลน์ได้ โดยในเดือนสิงหาคม 2558 ได้ปรากฏเอกสารข้อสั่งการนายกรัฐมนตรีในการจัดตั้ง single gateway โดยอ้างเหตุผลว่า "เพื่อใช้เป็นเครื่องมือควบคุมเว็บไซต์ที่ไม่เหมาะสมและการไหลเข้าของข้อมูลข่าวสารจากต่างประเทศผ่านทางอินเทอร์เน็ต"
ในเดือนต่อมา นโยบายดังกล่าวได้รับการต่อต้านอย่างหนัก เนื่องจากเป็นการริดรอนสิทธิมนุษยชนและจะก่อความเสียหายทางเศรษฐกิจ ในวันที่ 30 กันยายน ผู้ใช้งานอินเทอร์เน็ตในประเทศจำนวนมากได้เข้าโจมตีระบบเว็บไซต์ของทางราชการในรูปแบบ DDos จน 7 เว็บไซต์จนไม่สามารถใช้การได้เพื่อเป็นการประท้วง
สถานการณ์ด้านสิทธิมนุษยชน.
ดูเพิ่มที่ สิทธิมนุษยชนในประเทศไทย
มีการจับกุมบุคคลด้วยข้อกล่าวหาหมิ่นพระบรมเดชานุภาพ คณะรักษาความสงบแห่งชาติออกคำสั่งคณะรักษาความสงบแห่งชาติ ที่ 44/2557 48/2557 49/2557 53/2557 และ 58/2557 เรียกบุคคลต้องสงสัยเกี่ยวกับความผิดดังกล่าวให้มารายงานตัว รัฐบาลแถลงว่า การดำเนินการของรัฐบาลภายใต้คดีที่นำขึ้นศาลทหารนั้นส่วนใหญ่ได้รับการประกันตัว
หรือได้รับประกันตัวในวงเงินประกันที่สูงมากพร้อมเงื่อนไขห้ามเดินทางออกนอกประเทศ ภายใต้รัฐบาลคณะนี้ คนไทย ที่หมิ่นพระบรมเดชานุภาพถือว่าเป็นศัตรูกับรัฐบาล และคณะรักษาความสงบแห่งชาติและจะถูกจับกุมดำเนินคดีในศาลทหาร โดยภายหลังรัฐประหารในประเทศไทย พ.ศ. 2557 มีผู้ถูกจำคุกในความผิดต่อองค์พระมหากษัตริย์ไทยที่ระบุได้จำนวน 75 ราย
ซึ่งเรื่องนี้นักวิชาการส่วนหนึ่งแสดงความไม่เห็นด้วยในการเพิ่มโทษในความผิดนี้ โดยเพิ่มความผิดฐานความผิดฐานขัดคำสั่งคณะรักษาความสงบแห่งชาติให้กับคนที่หมิ่นพระบรมเดชานุภาพในอินเตอร์เน็ทที่ไม่มารายงานตัว รวมถึงการขึ้นศาลทหาร ในวันที่ 15 สิงหาคม 2560 ศาลจังหวัดขอนแก่น ได้สั่งลงโทษ จำคุก นาย จตุภัทร์ บุญภัทรรักษา เป็นเวลา 2 ปี 6 เดือน สื่อรายงานว่าเขาจำคุกเพราะการแชร์บทความของ บีบีซีไทย ที่เกี่ยวกับพระราชประวัติ อย่างไรก็ตามไม่เป็นที่แน่ชัดว่าเป็นสาเหตุดังกล่าวเนื่องจากการตัดสินนั้นเป็นการพิจารณาคดีลับ
ต่อมาได้มีการยกเลิกขึ้นศาลทหารตั้งแต่วันที่ 12 กันยายน 2559
รัฐบาลโดยพลเอก ประยุทธ์ จันทร์โอชา ได้ออกประกาศ คำสั่ง และ คำสั่งหัวหน้าคณะรักษาความสงบแห่งชาติ จำนวนมาก ณ วันที่ 9 กรกฎาคม พ.ศ. 2562 มีคำสั่งหัวหน้าคณะรักษาความสงบแห่งชาติ รวม 211 ฉบับ โดยให้บังคับใช้เป็นกฎหมาย โดยศาลฎีกาได้อ่านคำพิพากษา เมื่อวันที่ 9 สิงหาคม 2560 กรณี นาย สมบัติ บุญงามอนงค์ ฝ่าฝืน ประกาศคณะรักษาความสงบแห่งชาติว่า มีโทษ จำคุก 2 เดือน ปรับ 3000 บาท โดยโทษจำคุกให้รอลงอาญา ซึ่งเป็นหลักฐานว่าศาลฎีกาไทยยอมรับว่า ประกาศ คำสั่ง และคำสั่งหัวหน้าคณะรักษาความสงบแห่งชาติ ของคณะรักษาความสงบแห่งชาติว่าเป็นกฎหมาย
จอน อึ๊งภากรณ์ ผู้อำนวยการศูนย์ทนายความเพื่อสิทธิมนุษยชน รายงานว่า ในวันที่ 22 กรกฎาคม พ.ศ. 2561 จำนวนผู้ที่ถูกตำรวจตั้งข้อหาเท่ากับ 661 ราย โดยในจำนวนนี้ตำรวจกล่าวหาว่าทำผิดกฎหมายอาญามาตรา 112 มาตรา 116 พระราชบัญญัติประชามติมาตรา 61 วรรค 2 ฝ่าฝืนประกาศ คำสั่ง คณะรักษาความสงบแห่งชาติ การประหารชีวิตได้เกิดขึ้นภายใต้รัฐบาลนี้ โดยเกิดในวันที่ 18 มิถุนายน 2561 ภายหลังไม่มีการประหารชีวิตนานถึง 9 ปี คนไทยส่วนหนึ่งเดินทางออกนอกประเทศเพื่อหลีกเลี่ยงการถูกจำคุกโดยศูนย์ทนายสิทธิมนุษยชนรายงานตัวเลขผู้ลี้ภัยไปต่างประเทศรวม 23 ราย
พลเอก ประยุทธ์ จันทร์โอชา แต่งตั้ง นาย ชำนาญ พิเชษฐพันธ์ เป็นรองประธานกรรมการคนที่สอง ตามคำสั่งหัวหน้าคณะรักษาความสงบแห่งชาติที่ 2/2559 หลังจากนั้นมติที่ประชุมคณะกรรมการกองทุนสนับสนุนการสร้างเสริมสุขภาพ ได้แต่งตั้ง ดร.สุปรีดา อดุลยานนท์ เป็นผู้จัดการกองทุน และแต่งตั้งคณะกรรมการสรรหากรรมการกองทุนสนับสนุนการสร้างเสริมสุขภาพ จำนวน 7 รายวันที่ 8 มีนาคม 2559 คณะรัฐมนตรีอนุมัติ กรรมการกองทุนสนับสนุนการสร้างเสริมสุขภาพ จำนวน 7 รายและอนุมัติการลาออกของ นาย ชำนาญ พิเชษฐพันธ์ จากตำแหน่งรองประธานกรรมการคนที่สอง
คณะรัฐมนตรีมีแนวคิดให้ข้าราชการนั้นใช้ประกันสุขภาพของบริษัทเอกชน เพื่อช่วยลดค่าใช้จ่ายของกรมบัญชีกลาง
วันที่ 2 ตุลาคม 2557 พิชัย นริพทะพันธุ์ อดีตรัฐมนตรีว่าการกระทรวงพลังงาน ฝ่ายเศรษฐกิจพรรคเพื่อไทย กล่าวถึงการแจกเงินชาวนาไร่ละ 1,000 บาทว่า "ผมไม่อยากให้รัฐบาลรังเกียจนโยบายประชานิยม อย่ามองว่าเป็นสิ่งไม่ดี เพราะสิ่งที่รัฐบาลกำลังทำอยู่ก็เป็นประชานิยม แต่เป็นประชานิยมแบบกล้า ๆ กลัว ๆ เพราะกลัวว่าจะถูกกล่าวหาว่าทำนโยบายประชานิยม จึงทำให้การช่วยเหลือประชาชน โดยเฉพาะชาวนาทำได้ไม่เต็มที่ เขายังคงเดือดร้อนอยู่ เพราะเงินที่ใส่ลงไปไม่เพียงพอเมื่อเทียบกับต้นทุนค้าใช้จ่ายในการทำนา"
ตลอดปี 2559 ส่งออกไทยเติบโต 0.45%ซึ่งเป็นครั้งแรกในรอบ 4 ปี ในปี 2559 ภาคอุตสาหกรรม คิดเป็นร้อยละ 30.19 ของจีดีพี โดยมาจาก ภาคการทำเหมืองแร่และการทำเหมืองถ่านหิน ร้อยละ 2.79 ของจีดีพี และ สาขาอุตสาหกรรมการผลิต ร้อยละ 27.43 ของจีดีพี
ในปี 2560 จีดีพีของประเทศไทยโต 3.9% อัตราภาวะเงินเฟ้อทั่วไปเฉลี่ยทั้งปี 0.66 % โดยมีการจัดทำงบประมาณรายจ่ายประจำปีแบบขาดดุลงบประมาณมากถึง 552,921.7 ล้านบาทสูงสุดในรอบ 11 ปีการบริโภคภาคเอกชน ต่อจีดีพีอยู่ที่ ร้อยละ 48.8 การใช้จ่ายภาครัฐ ต่อจีดีพีอยู่ที่ ร้อยละ 22.4 การลงทุนภาคเอกชน ต่อจีดีพีอยู่ที่ ร้อยละ 17.2 การส่งออกสุทธิต่อจีดีพีอยู่ที่ ร้อยละ 13.5 อัตราหนี้ครัวเรือน ต่อจีดีพีอยู่ที่ร้อยละ 77 ยอดขายรถยนต์เพิ่มขึ้นในรอบ 5 ปี หนี้ครัวเรือนประเทศไทยลดลงในรอบ 11 ปีการส่งออกไทยตลอดปี 2560 เติบโตถึง 9.90 % สูงสุดในรอบ 6 ปี
แม้ตัวเลขทางเศรษฐกิจดูดีขึ้นแต่อัตราการว่างงานภายใต้รัฐบาลนี้กับเพิ่มขึ้นต่อเนื่องในปี 2557 อัตราการว่างงานของประเทศไทยเท่ากับ 0.8 และเพิ่มขึ้นใน ปี 2559 เป็นอัตราว่างงาน 0.9 และ 2560 อัตราว่างงานตลอดปีเท่ากับ 1.0เดือน กรกฎาคม 2561 สำนักงานประกันสังคมรายงานตัวเลขผู้ว่างงานในระบบประกันสังคม ซึ่งเป็นพนักงานบริษัทเอกชนและพนักงานมหาวิทยาลัยว่ามากถึง 194,180 คน สูงสุดตั้งแต่ เดือน มกราคม 2557 ด้วยสาเหตุที่ไม่แน่ชัด
ในวันที่ 30 มิถุนายน 2559 รัฐบาลกลางสหรัฐ ปรับอันดับการค้ามนุษย์ของไทยจากเทียร์ 3 เป็น เทียร์ 2 ที่ต้องจับตา
ในวันที่ 15 ธันวาคม 2560 นาย สนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า นาย โรเบิร์ต ไลท์ไฮเซอร์ ผู้แทนการค้าสหรัฐอเมริกา (United States Trade Representatives: USTR) ได้ประกาศปรับสถานะการคุ้มครองทรัพย์สินทางปัญญาของไทยภายใต้กฎหมายการค้าสหรัฐฯ มาตรา 301 พิเศษ (Special 301) จากบัญชีประเทศที่ต้องจับตามองพิเศษ (Priority Watch List: PWL) เป็นบัญชีประเทศที่ต้องจับตามอง (Watch List: WL)องค์การทรัพย์สินทางปัญญาโลก (WIPO) ได้เปิดเผยรายงานการประเมินผลดัชนีนวัตกรรมโลกประจำปี 2561 โดยประเทศไทยมีอันดับดีขึ้นถึง 7 อันดับ จากอันดับที่ 51 ในปีที่แล้ว มาเป็นอันดับที่ 44
ในวันที่ 31 ธันวาคม 2560 สำนักงบประมาณรายงานว่ารัฐบาลขาดดุลงบประมาณ จำนวนเงินรวม 552,921.7 ล้านบาทสูงสุดในรอบ 11 ปี
ในวันที่ 15 กุมภาพันธ์ 2561 ค่าเงินบาทไทยเปิดตลาดที่ 31.29 บาทต่อดอลลาห์ แข็งค่ามากที่สุดในรอบ 4 ปี 3 เดือน
ในวันที่ 29 มิถุนายน 2561 รัฐบาลสหรัฐอเมริกา ปรับอันดับการค้ามนุษย์ของไทยจากเทียร์ 2 ที่ต้องจับตา เป็น เทียร์ 2
ในวันที่ 8 มกราคม 2562 คณะกรรมาธิการยุโรป ให้ “ใบเขียว” หรือการถูกระบุว่า เป็นประเทศที่ให้ความร่วมมือในการต่อต้านการทำประมงที่ผิดกฎหมาย ขาดการรายงาน และไร้การควบคุม
ในวันที่ 26 พฤษภาคม 2562 องค์การการบินพลเรือนระหว่างประเทศ ได้รับรองมาตรฐานการบินของไทยว่าเท่าเทียบระดับสากล
ในวันที่ 29 พฤษภาคม 2562 สถาบันการจัดการนานาชาติ หรือ ไอเอ็มดี จัดความสามารถในการแข่งขันของไทย สูงสุดในรอบ 15 ปี อยู่ที่อันดับที่ 25 ของโลก ในขณะที่ตลาดหลักทรัพย์แห่งประเทศไทยมูลค่าการซื้อขาย 204,855.67 ล้านบาท สูงสุดเป็นประวัติการณ์
เป็นทีทราบกันว่า หม่อมราชวงศ์ ปรีดิยาธร เทวกุลมีความขัดแย้งกับ ดร.อารีพงศ์ ภู่ชอุ่ม สื่อมวลชนรายงานข่าวว่าเขาขู่หากไม่ปลดจะยกทีมรัฐมนตรีเศรษฐกิจออกทั้งหมดจนในที่สุดในการปรับคณะรัฐมนตรีมีการปรับหม่อมราชวงศ์ ปรีดิยาธร เทวกุล ออกจากทุกตำแหน่งในคณะรัฐมนตรี เขายังปรับคณะรัฐมนตรีในส่วนเศรษฐกิจใหม่ทั้งหมดและให้ดร.อารีพงศ์ ภู่ชอุ่ม เป็นปลัดกระทรวงพลังงานตามเดิม ภายหลังจากที่ หม่อมราชวงศ์ ปรีดิยาธร เทวกุล พ้นจากตำแหน่งในรัฐบาลไป เขาและบุตรชาย หม่อมหลวงณัฏฐกรณ์ เทวกุลได้กล่าวโจมตีรัฐบาลในหลายครั้งหลายโอกาส
การสื่อสารมวลชน.
ภายหลังที่คณะรักษาความสงบแห่งชาติทำการรัฐประหาร สิทธิและเสรีภาพของสื่อสารมวลชนก็เริ่มถดถอยลง นายกรัฐมนตรีกล่าวหาว่าการใช้สิทธิเสรีภาพของสื่ออย่างเกินขอบเขตและมากเกินไปโดยปราศจากความรับผิดชอบต่อหน้าที่เป็นพฤติกรรมที่ไม่สามารถยอมรับได้ ก่อให้เกิดความขัดแย้งนำไปสู่ความไม่สงบเรียบร้อยและกระทบต่อศีลธรรมอันดีของประชาชน
สิ่งที่เกิดขึ้นในภายใต้การบริหารของคณะรัฐมนตรีคือ สื่อสิ่งพิมพ์ และหนังสือพิมพ์ ต่างปิดตัวลงเป็นจำนวนมาก ขณะที่รัฐบาลเข้าบริหารประเทศซึ่งส่วนหนึ่งเพราะพฤติกรรมผู้บริโภคที่เปลี่ยนไปจากเทคโนโลยีสารสนเทศ บางเหตุการณ์เช่นสำนักพิมพ์บ้านเมืองถูกเผายังคงเป็นปริศนาที่ไม่มีคำตอบโดยตำรวจสันนิษฐานว่าเป็นเหตุไฟฟ้าลัดวงจรสถานีโทรทัศน์ที่ปิดตัวลงอาทิ มันนีแชนแนล
รัฐบาลมีการสื่อสารที่ชัดเจนว่าจะดำเนินการฟ้องร้องและจับกุมบุคคลที่หมิ่นสถาบันกษัตริย์ ทำให้สื่อมวลชนรวมถึงประชาชนทั่วไประมัดระวังอย่างมากในการนำเสนอเพราะมีโทษจำคุก ตัวอย่างเช่นตำรวจได้จับกุมบุคคลที่กระจายข่าวสารจากเฟซบุ๊ก ของ สมศักดิ์ เจียมธีรสกุล โดยศาลไม่อนุญาตให้ประกันตัวส่งผลให้ นาย ปณีต จิตต์นุกูลศิริ จำคุกในวันที่ 4 พฤษภาคม 2560
ภาพลักษณ์ของรัฐบาลเผด็จการทหารนั้น ได้ถูกทำให้ดูอ่อนลง พลโท สรรเสริญ แก้วกำเนิด อธิบดีกรมประชาสัมพันธ์ ได้นำนักร้องและนักแสดงจำนวนมากเข้าพบหัวหน้าคณะรัฐประหารในฐานะนายกรัฐมนตรี สื่อมวลชนได้เรียกผู้นำเผด็จการทหารอย่างน่าเอ็นดูว่า "ลุงตู่" การสื่อสารมวลชนได้ถูกควบคุมอย่างเข้มงวดผ่านกสทช. ที่ทำการปิดสื่อเป็นระยะๆ นับได้ว่าตั้งแต่ประเทศไทยมีการรัฐประหารมา 13 ครั้ง อาจกล่าวได้ว่านักข่าวและนักหนังสือพิมพ์ยอมให้กับอำนาจของรัฐบาลทหารอย่างมากที่สุดนับตั้งแต่เกิดการรัฐประหารในประเทศไทย เนื่องจากการรัฐประหารครั้งที่ผ่านๆมา ไม่เคยปรากฏมาก่อนที่สื่อมวลชนเรียกผู้นำในการยึดอำนาจว่า ลุง ซึ่งเป็นคำนับญาติที่หมายถึงพี่ชายของบิดา
รัฐบาลพยายามที่จะปิดสื่อวิทยุชุมชน และก่อตั้งกลุ่มลูกเสือไซเบอร์เพื่อแทรกแซงการสื่อสารทางสื่อสังคมออนไลน์ โดย กองทัพบกเปิด ศูนย์ไซเบอร์กองทัพบก ในวันที่ 1 พฤศจิกายน 2559รวมถึงการออก พระราชบัญญัติคอมพิวเตอร์ ฉบับที่ 2 พ.ศ. 2560
ในปี 2561 รัฐบาลประกาศว่าจะสร้างนักรบไซเบอร์
ในขณะที่กิจการวิทยุอาสาสมัคร ได้เปิดเพลงของคณะรักษาความสงบแห่งชาติ และ เพลง ออลด์แลงไซน์ ที่แต่งใหม่ โดยคณะรักษาความสงบแห่งชาติ โดยนำเด็กมาร้องเพลง ให้ชื่อเพลงว่า เพลงวันพรุ่งนี้ โดยมีจุดประสงค์ให้ผู้ใหญ่ละอายแก่ใจที่ไม่สามัคคีกันทั้ง ๆ ที่ ผู้ใหญ่ สอนให้เด็กสามัคคีกัน
โดยสรุปการสื่อสารมวลชนภายใต้รัฐบาล พลเอก ประยุทธ์ จันทร์โอชา นั้นมองว่าเด็ก ผู้ใหญ่ และประชาชน จำนวนหนึ่ง ไร้วุฒิภาวะ ไร้จิตสำนึก ขาดความรับผิดชอบต่อสาธารณะ ขาดระเบียบวินัย ขาดความยับยั้งชั่งใจ ไม่รักชาติ รักสนุกมากเกินไป จนไม่รู้จักหน้าที่ซึ่งไม่ได้มองว่า ทหารไทยเป็นส่วนหนึ่งของปัญหาในการเมืองไทยหรือเป็นคู่ขัดแย้งในสังคมไทย
ในขณะที่ประชาชนมองว่าทหารไทยเป็นคู่ขัดแย้งไม่ได้เป็นตัวเอกในหลายกรณีดังเช่นที่ พลเอก อภิรัชต์ คงสมพงษ์ กล่าวเกี่ยว จ่าสิบเอก จักรพันธ์ ถมมา ผู้ก่อเหตุ เหตุกราดยิงที่จังหวัดนครราชสีมา พ.ศ. 2563 ว่า วินาทีที่ลั่นไก เขาคืออาชญากร ไม่ใช่ทหารอีกต่อไปแล้วทั้งๆที่ จ่าสิบเอก จักรพันธ์ ถมมา เป็นทหารบกมาหลายปี
รัฐบาลพยายามแก้ปัญหาความไม่สงบในชายแดนภาคใต้ของประเทศไทย โดยอาศัยมาตรา 44 ตามรัฐธรรมนูญจัดการแต่งตั้งผู้แทนพิเศษของรัฐบาล ลงไปทำหน้าที่ในการแก้ปัญหาซึ่งเรื่องนี้ถูกวิจารณ์ว่าไม่ต่างกับ ดร.ทักษิณ ชินวัตร ที่จัดตั้ง ครม.ส่วนหน้า อย่างไรก็ตามนับว่าเป็นครั้งแรกที่ รัฐบาลแต่งตั้งให้น้องชายของ พลเอก ธีรชัย นาควานิช อดีตผู้บัญชาการทหารบก ได้แก่ พลโท ปิยวัฒน์ นาควานิช เป็นแม่ทัพภาคที่ 4 นับเป็นครั้งแรกที่น้องชายอดีตผู้บัญชาการทหารบกรับตำแหน่งรับผิดชอบ พื้นที่ที่เกิดปัญหาความไม่สงบในชายแดนภาคใต้ของประเทศไทย
ภายหลังที่เกิด เหตุระเบิดในกรุงเทพมหานคร พ.ศ. 2558 เหตุระเบิดที่จังหวัดปัตตานี พ.ศ. 2560
เหตุระเบิดในกรุงเทพมหานคร พ.ศ. 2562 การโจมตียะลา พ.ศ. 2562 เหตุกราดยิงที่จังหวัดนครราชสีมา พ.ศ. 2563
รัฐบาลถูกวิจารณ์ว่าบกพร่องด้านความมั่นคงเนื่องจากเป็นรัฐบาลทหารที่ไม่สามารถยับยั้งการก่อการร้ายในประเทศไทย ได้
การสืบทอดอำนาจ.
ในปี 2561 รัฐบาลได้แต่งตั้ง อดีตบุคคลสำคัญของพรรคประชาธิปัตย์ พรรคพลังชล ดำรงตำแหน่งทางการเมือง อาทิ นาย พุทธิพงษ์ ปุณณกันต์ สกลธี ภัททิยกุล สนธยา คุณปลื้ม และ อิทธิพล คุณปลื้ม บุคคลสำคัญของรัฐบาลอาทิ พลเอก ประยุทธ์ จันทร์โอชา เดินทางไปพบ เนวิน ชิดชอบ อนุทิน ชาญวีรกูล และ เมื่อถามพลเอก ประวิตร วงษ์สุวรรณ ว่ามีความสนิทส่วนตัวกับนายเสนาะหรือไม่ พลเอก ประวิตร วงษ์สุวรรณ ออกมาระบุว่าตนเองสนิทสนมกับ เสนาะ เทียนทอง
วุฒิสภาไทย ชุดที่ 12 ได้ชื่อว่าเป็นสถาบันค้ำจุนอำนาจของพลเอก ประยุทธ์ จันทร์โอชาหลังคณะรักษาความสงบแห่งชาติหมดอำนาจ สมาชิกเกือบครึ่งมาจากองค์การตามรัฐธรรมนูญที่คณะรักษาความสงบแห่งชาติจัดตั้งขึ้น (สมาชิกสภานิติบัญญัติแห่งชาติ สภาปฏิรูปแห่งชาติ สภาขับเคลื่อนการปฏิรูปประเทศ คณะรัฐมนตรีประยุทธ์ 1 และสมาชิกคณะรักษาความสงบแห่งชาติ) ทั้งยังมีอดีตผู้สมัครรับเลือกตั้งเป็นสมาชิกสภาผู้แทนราษฎรจากพรรคพลังประชารัฐ และเครือญาตินักการเมืองพรรคพลังประชารัฐและพรรคประชาธิปัตย์
พระราชพงศาวดารกรุงเก่า ฉบับหลวงประเสริฐอักษรนิติ์
ฉบับหลวงประเสริฐ
ไนไดจิง
ไนไดจิง  หมายถึง "มหาเสนาบดีกลาง" เป็นตำแหน่งโบราณในราชสำนักของญี่ปุ่น บทบาทและอำนาจหน้าที่แตกต่างกันไปในช่วงก่อน ยุคเมจิ ของประวัติศาสตร์ญี่ปุ่น แต่โดยทั่วไปยังคงเป็นตำแหน่งที่สำคัญภายใต้ ประมวลกฎหมายไทโฮ
ก่อนยุคเมจิ.
ตำแหน่งไนไดจิงเกิดขึ้นก่อน ประมวลกฎหมายไทโฮ ฉบับ ค.ศ. 701 ฟุจิวะระ โนะ คะมะตะริ เป็นคนแรกที่ได้รับการแต่งตั้งให้ดำรงตำแหน่งใน ค.ศ. 669 หลังจากการแต่งตั้ง ฟุจิวะระ โนะ มิชิตะกะ ในปี ค.ศ. 989 ตำแหน่งก็กลายเป็นที่ยอมรับอย่างถาวร แต่ก็ยังอยู่ต่ำกว่า อูไดจิง ("มหาเสนาบดีขวา") และ ซาไดจิง ("มหาเสนาบดีซ้าย")
ยุคเมจิและหลังจากนั้น.
ตำแหน่งถูกพัฒนาในสมัยเมจิ ในปี ค.ศ. 1885 ได้รับการตั้งชื่อใหม่เพื่อหมายถึง ผู้รักษาพระราชลัญจกรของญี่ปุ่น ในราชสำนัก ในปีนั้นตำแหน่งนายกรัฐมนตรีหรือหัวหน้าคณะรัฐมนตรีของรัฐบาลคือ ไดโจไดจิง ได้รับการฟื้นฟู ในเดือนธันวาคม ซันโจ ซาเนโทมิ ได้ถวายฎีกาต่อจักรพรรดิเพื่อยุบเลิกตำแหน่งของเขา และจากนั้นเขาก็ได้รับการแต่งตั้งให้เป็น ไนไดจิง หรือผู้รักษาพระราชลัญจกรในทันที
ตำแหน่งของผู้รักษาพระราชลัญจกรนั้นเหมือนกับ ไนไดจิงในแง่ของชื่อเท่านั้นไม่ใช่ในแง่ของการใช้งานหรืออำนาจ
ลักษณะของตำแหน่งพัฒนาต่อไปใน ยุคไทโช และ ยุคโชวะ ตำแหน่งนี้ถูกยกเลิกเมื่อวันที่ 24 พฤศจิกายน ค.ศ. 1945
นนทนันท์ อัญชุลีประดิษฐ์
นนทนันท์ อัญชุลีประดิษฐ์  เป็นนักร้องชาวไทย จากรายการเรียลลิตี้โชว์ "ทรู อะคาเดมี แฟนเทเชีย" ฤดูกาลที่ 8 ซึ่งจัดโดย ทรูวิชั่นส์ มีรหัสประจำตัวคือ V3 มาจากออดิชั่นสดจากภาคกลาง ได้ตำแหน่ง รองชนะเลิศอันดับ 2 ของ"ทรู อะคาเดมี แฟนเทเชีย" ฤดูกาลที่ 8
นนทนันท์ (ชื่อเดิมว่า โค้ก) เกิดเมื่อวันศุกร์ที่ 8 มิถุนายน พ.ศ. 2533 ที่จังหวัดนครราชสีมา ศึกษาระดับอนุบาลและประถมศึกษาที่โรงเรียนอนุบาลเด่นหล้า ระดับมัธยมศึกษาที่โรงเรียนวัดราชโอรส และระดับอุดมศึกษาที่คณะนิเทศศาสตร์ มหาวิทยาลัยรังสิต สาขาสื่อสารการตลาดแบบบูรณาการ ย้ายพร้อมกับครอบครัวมาอาศัยที่กรุงเทพมหานคร เข้าประกวดรายการเรียลลิตี้โชว์ "ทรู อะคาเดมี แฟนเทเชีย" ฤดูกาลที่ 8 ได้รับตำแหน่ง รองชนะเลิศอันดับ 2 หลังจากนั้นมีผลงานเพลงแจ้งเกิด "แค่ของเลียนแบบ" และมีผลงานแสดงซีรีส์อย่าง "U-Prince" และมีผลงานอีกหลายเพลงกับค่ายทรูแฟนเทเชีย จากนั้นได้ย้ายค่ายมาอยู่ค่ายแกรมมี่ มีผลงานเพลงเพลงแรกคือ "ใต้ความโสด"
ผลงานคอนเสิร์ต.
Burapat Comics
เฟท/ฮอลโลว์ อทาราเซีย
เฟต/สเตย์ไนต์
สถานีเตาปูน (รถไฟฟ้ามหานคร)
อเวนเจอร์ (เฟท/ฮอลโลว์ อทาราเซีย)
อริสรา บัวปรางค์
มาร์เกอรีตแห่งวาลัว สมเด็จพระราชินีแห่งฝรั่งเศส
เจ้าชายฟรีดริช วิลเฮ็ล์ม เจ้าชายแห่งวีท
เจ้าชายฟรีดริช วิลเฮ็ล์ม เจ้าชายแห่งวีท  ประสูติเมื่อวันที่ 2 มิถุนายน พ.ศ. 2474 ณ สาธารณรัฐไวมาร์ เป็นพระโอรสในเจ้าชายแฮร์มันแห่งวีท กับเคาน์เตสมารี อันโทนีอาแห่งชต็อลแบร์ค-แวร์นิกเกอโรเดอ เป็นพระนัดดาในเจ้าชายวิลเฮ็ล์ม ฟรีดริช เจ้าชายแห่งวีท พระราชปนัดดาในพระเจ้าวิลเลียมที่ 2 แห่งเวือร์ทเทิมแบร์ค พระปนัดดาในเจ้าหญิงมารีแห่งเนเธอร์แลนด์ ทั้งยังทรงสืบเชื้อสายมาจากพระเจ้าวิลเลิมที่ 1 แห่งเนเธอร์แลนด์ พระองค์ทรงกลายเป็นเจ้าชายพระประมุขแห่งวีทหลังการสิ้นพระชนม์ของพระอัยกา เนื่องด้วยพระบิดาสิ้นพระชนม์ไปก่อน
เจ้าชายฟรีดริช วิลเฮ็ล์ม เจ้าชายแห่งวีท ทรงเสกสมรสครั้งแรกกับเจ้าหญิงกูดาแห่งวัลเด็คและเพือร์ม็อนท์ เมื่อวันที่ 9 กันยายน พ.ศ. 2501 ก่อนจะหย่ากันใน พ.ศ. 2505 มีพระบุตร 2 พระองค์คือ
และทรงเสกสมรสครั้งที่ 2 กับ เจ้าหญิงโซฟีแห่งชต็อลแบร์ค-ชต็อลแบร์ค เมื่อวันที่ 15 กรกฎาคม พ.ศ. 2510 มีพระบุตรอีก 2 พระองค์ คือ
เจ้าชายฟรีดริช วิลเฮ็ล์ม เจ้าชายแห่งวีท สิ้นพระชนม์ลงเมื่อวันที่ 28 สิงหาคม พ.ศ. 2543 สิริพระชันษา 69 ปี
องคชาตหัก
องคชาติหักหมายถึงการฉีกขาดของเยื่อ tunica albuginea อันใดอันหนึ่งหรือทั้งสองอัน เยื่อนี้เป็นเนื้อเยื่อเส้นใยที่ห่อหุ้มส่วน corpora cavernosa ขององคชาติ สาเหตุมักมาจากการที่องคชาติที่แข็งตัวแล้วถูกกระแทกอย่างแรง อาจเกิดระหว่างการมีเพศสัมพันธ์หรือการช่วยตัวเองก็ได้ บางครั้งอาจเกิดการฉีกขาดของท่อปัสสาวะ เส้นประสาทดอร์ซัล หลอดเลือดดำดอร์ซัล หรือหลอดเลือดแดงดอร์ซัลร่วมด้วยได้
องคชาติหัก
เจ้าหญิงพอลลีนแห่งเวือร์ทเทมแบร์ค (1877–1965)
เจ้าชายฟรีดริช วิลเฮล์ม เจ้าชายแห่งเวดส์
เจ้าชายวิลเลียม เจ้าชายแห่งเวดส์
เจ้าชายวิลเลียม เฟรเดอริก เจ้าชายแห่งเวดส์
เอ็มมาแห่งวัลเด็คและไพร์มอนต์
เจ้าหญิงมารีแห่งวัลเด็คและไพร์มอนต์
คริสตี กิบสัน
โจนแห่งเคนต์
โจน เคาน์เตสแห่งเคนต์  หรือ สาวน้อยผู้งดงามแห่งเคนต์  เป็นพระราชมารดาในพระเจ้าริชาร์ดที่ 2 แห่งอังกฤษ และเป็นพระชายาของเอ็ดเวิร์ด เจ้าชายดำ พระราชโอรสและทายาทของพระเจ้าเอ็ดเวิร์ดที่ 3
โจนประสูติที่พระราชวังวูดสต็อกเมื่อวันที่ 28 หรือ 29 กันยายน ค.ศ. 1328 โดยทรงเป็นพระบุตรองค์ที่สามหรือสี่ของเอ็ดมันด์แห่งวูดสต็อก พระราชโอรสของพระเจ้าเอ็ดเวิร์ดที่ 1 ที่เกิดจากพระมเหสีคนที่สอง คือ พระนางมาร์เกอรีตแห่งฝรั่งเศส พระราชธิดาของพระเจ้าฟีลิปที่ 3 แห่งฝรั่งเศส มารดาของโจนคือมาร์กาเร็ต เวก บารอนเนสเวกที่ 3 แห่งลิดเดลล์ซึ่งเป็นชายาคนที่สองของเอ็ดมันด์
เอ็ดมันด์เป็นผู้สนับสนุนที่ภักดีต่อพระเจ้าเอ็ดเวิร์ดที่ 2 แห่งอังกฤษผู้เป็นพระเชษฐาต่างมารดา พระองค์จึงไม่ถูกกับอีซาแบลแห่งฝรั่งเศส พระราชินีของพระเจ้าเอ็ดเวิร์ดที่ 2 (ซึ่งเป็นลูกพี่ลูกน้องของเอ็ดมันด์) และโรเจอร์ มอร์ติเมอร์ เอิร์ลที่ 1 แห่งมาร์ช คนรักของพระนางซึ่งต่อมาทั้งคู่ได้ร่วมมือกันถอดพระเจ้าเอ็ดเวิร์ดที่ 2 ลงจากบัลลังก์และให้พระราชโอรสน้อย (และลูกพี่ลูกน้องลำดับที่หนึ่งของโจน) ขึ้นครองบัลลังก์เป็นพระเจ้าเอ็ดเวิร์ดที่ 3 โดยมีมอติเมอร์และพระราชินีอีซาแบลเป็นผู้สำเร็จราชการแผ่นดิน หลังพระเจ้าเอ็ดเวิร์ดที่ 2 สวรรคตอย่างปริศนาในที่คุมขัง สองผู้สำเร็จราชการแผ่นดินได้สั่งตัดหัวบิดาของโจนด้วยข้อหากบฏ เนื่องจากในตอนที่พระเจ้าเอ็ดเวิร์ดที่ 2 ยังมีชีวิต เอ็ดมันด์ได้ร่วมวางแผนเพื่อช่วยพระเชษฐาออกมาจากที่คุมขัง
หลังเอ็ดมันด์ถูกประหารชีวิต ชายาของพระองค์กับลูกๆ (ซึ่งหนึ่งในนั้นคือโจนที่ขณะนั้นมีอายุไม่ถึง 2 ปี) ถูกคุมตัวในปราสาทอารันเดล จอห์น บุตรคนที่สี่และน้องชายของโจนเกิดหลังบิดาถูกประหารชีวิตได้หนึ่งเดือน เคาน์เตสม่ายแห่งเคนต์กับลูกๆ ต้องเผชิญกับช่วงเวลาที่ยากลำบาก แต่ความเป็นอยู่ของครอบครัวที่ดีขึ้นเมื่อพระเจ้าเอ็ดเวิร์ดที่ 3 บรรลุนิติภาวะ ทรงหลุดพ้นจากอำนาจควบคุมของมอร์ติเมอร์และขึ้นปกครองบ้านเมืองอย่างเต็มตัว กษัตริย์ได้รับครอบครัวเอ็ดมันด์ผู้เป็นพระปิตุลามาอยู่ในการดูแล อีกทั้งพระราชินีฟีลีปา พระมเหสีของพระองค์ยังเป็นลูกพี่ลูกน้องลำดับที่สองของโจน โดยทั้งคู่ต่างเป็นลูกหลานของพระเจ้าฟีลิปที่ 3 แห่งฝรั่งเศส โจนกับพี่น้องเติบโตในราชสำนัก ในครัวเรือนของพระราชินี
การสมรสครั้งแรก.
ในปี ค.ศ. 1340 ขณะมีพระชนมายุได้ 12 พรรษา โจนแอบสมรสอย่างลับๆ กับธอมัส ฮอลแลนด์วัย 26 ปี โดยไม่ได้ขอพระบรมราชานุญาตกษัตริย์ ซึ่งตามหลักแล้วด้วยลำดับฐานะของเธอจะต้องได้รับพระราชทานพระบรมราชานุญาตก่อนจึงจะสมรสได้ หลังสมรสได้ไม่นานฮอลแลนด์ต้องเดินทางไปทวีปใหญ่เพื่อร่วมทำศึกกับแฟลนเดอส์และฝรั่งเศส ในช่วงฤดูหนาวถัดมา (ค.ศ. 1340 หรือ ค.ศ. 1341) ระหว่างที่ฮอลแลนด์ยังอยู่ต่างแดน ครอบครัวของโจนได้จับเธอสมรสกับวิลเลียม มอนตาคิวต์ บุตรชายและทายาทของเอิร์ลที่ 1 แห่งซอลส์บรี โจนวัย 13 ปีไม่ได้แย้งอะไรและได้สมรสกับมอนตาคิวต์ที่มีอายุเท่ากันกับเธอ ภายหลังโจนได้บอกว่าเธอไม่สามารถเปิดเผยได้ว่าตนเองสมรสอยู่แล้วกับธอมัส ฮอลแลนด์ เนื่องจากกลัวว่าจะทำให้ฮอลแลนด์ถูกประหารชีวิตด้วยข้อหากบฏ ทั้งนี้เธออาจถูกเกลี้ยกล่อมว่าการสมรสครั้งแรกของเธอไม่ถูกต้องตามกฎหมาย บิดาของมอนตาคิวต์ถึแก่กรรมในปี ค.ศ. 1344 สามีของโจนได้ขึ้นดำรงตำแหน่งเป็นเอิร์ลที่ 2 แห่งซอลส์บรี
ในปี ค.ศ. 1348 ฮอลแลนด์กลับมาจากการทำศึกในฝรั่งเศสและได้เป็นมหาดเล็กรับใช้เอิร์ลแห่งซอลส์บรี ต่อมาเขากระอักกระอ่วนเมื่อรู้ว่าตนเองกำลังรัชใช้ชายที่สมรสกับภรรยาของตน การสมรสของฮอลแลนด์กับโจนก็ถูกเปิดเผยเมื่อเขาสารภาพเรื่องการสมรสอย่างลับๆ ของตนต่อกษัตริย์และยื่นคำร้องต่อสมเด็จพระสันตะปาปาเพื่อขอตัวภรรยาคืน โดยอ้างว่าโจนถูกบังคับให้สมรสกับเอิร์ลแห่งซอลส์บรีทั้งที่เธอสมรสกับเขาอยู่ก่อนแล้วและการสมรสของทั้งคู่ถูกทำให้สมบูรณ์แล้ว โจนถูกเอิร์ลแห่งซอลส์บรีคุมตัวราวกับนักโทษ กระทั่งในปี ค.ศ. 1349 สมเด็จพระสันตะปาปาเคลเมนต์ที่ 6 ได้ประกาศให้การสมรสของโจนกับเอิร์ลแห่งซอลส์บรีเป็นโมฆะและให้เขาคืนตัวเธอให้ธอมัส ฮอลแลนด์
ในเดือนธันวาคม ค.ศ. 1352 โจนได้สืบทอดตำแหน่งเป็นเคาน์เตสที่ 4 แห่งเคนต์และบารอนเนสเวกที่ 5 แห่งลิดเดลต่อจากจอห์น น้องชายที่ถึงแก่กรรม ในเดือนกุมภาพันธ์ ค.ศ. 1353 ฮอลแลนด์ได้รับแต่งตั้งเป็นเอิร์ลแห่งเคนต์โดยสิทธิ์ของภรรยา
ตลอดชีวิตสมรส 11 ปี ธอมัส ฮอลแลนด์กับโจนมีบุตรด้วยกัน 5 คน คือ
การเสกสมรสกับเจ้าชายดำ.
เอ็ดเวิร์ดแห่งวูดสต็อก เจ้าชายแห่งเวลส์ หรือที่นักประวัติศาสตร์เรียกกันว่าเจ้าชายดำ (พระราชโอรสของพระเจ้าเอ็ดเวิร์ดที่ 3 ซึ่งเป็นลูกพี่ลูกน้องลำดับที่หนึ่งของโจน) เป็นเจ้าชายแห่งเวลส์คนที่สองของอังกฤษ เดิมทีพระราชโอรสที่ยังมีชีวิตอยู่คนโตของกษัตริย์อังกฤษไม่จำเป็นต้องได้รับเป็นตำแหน่งเจ้าชายแห่งเวลส์ เนื่องจากพระเจ้าเอ็ดเวิร์ดที่ 2 (ซึ่งเป็นเจ้าชายแห่งเวลส์คนแรก) ไม่เคยแต่งตั้งพระราชโอรส (ที่ต่อมาคือพระเจ้าเอ็ดเวิร์ดที่ 3) เป็นเจ้าชายแห่งเวลส์ พระเจ้าเอ็ดเวิร์ดที่ 3 เป็นผู้ที่นำธรรมเนียมการตั้งพระราชโอรสคนโตเป็นเจ้าชายแห่งเวลส์กลับมาใช้อีกครั้ง ซึ่งกษัตริย์คนต่อๆ มาต่างยึดถือธรรมเนียมนี้
ฮอลแลนด์ สามีของโจนถึงแก่กรรมในช่วงคริสต์มาสของปี ค.ศ. 1360 หลังเขาตาย เจ้าชายดำอาจเข้ามาปลอบใจเลดีโจนซึ่งเป็นเพื่อนในวัยเด็กของพระองค์ ทั้งคู่มีความสัมพันธ์ดีๆ ต่อกันมาอย่างช้านาน โดยมีหลักฐานคือการที่เจ้าชายดำมอบจอกเงินซึ่งเป็นหนึ่งในสมบัติที่ปล้นมาได้จากการทำศึกครั้งแรกๆ ให้แก่โจนเพื่อเป็นของขวัญ แม้จะเป็นหญิงม่ายที่มีบุตร 5 คน และไม่มีประโยชน์ในการสร้างสัมพันธไมตรีเท่ากับเจ้าหญิงต่างแดน แต่เอ็ดเวิร์ดได้ตกหลุมรักโจน แม้จะสร้างความผิดหวังให้แก่พระเจ้าเอ็ดเวิร์ดที่ 3 ที่ต้องการให้ทายาทในบัลลังก์สมรสเพื่อสร้างผลประโยชน์ทางการเมือง แต่การเจรจาเรื่องการสมรสเชื่อมสัมพันธไมตรีกับเจ้าหญิงจากกลุ่มประเทศแผ่นดินต่ำล้มเหลวครั้งแล้วครั้งเล่า
พระราชบิดามารดาของเจ้าชายดำไม่โปรดให้พระราชโอรสสมรสกับอดีตเด็กในปกครอง ในตอนแรกโจนเป็นที่โปรดปรานของพระราชินีฟีลีปา แต่ทั้งพระนางและกษัตริย์ต่างกังวลกับชื่อเสียงของโจน การสมรสซ้อนกับวิลเลียม มอนตาคิวต์ของโจนเป็นที่โจษจันและเขายังมีชีวิตอยู่ เธอมีบุตรห้าคนกับธอมัส ฮอลแลนด์ สามีคนแรก และมีอายุ 33 ปีซึ่งแก่กว่าเจ้าชายถึง 2 ปี นอกจากนี้เอ็ดเวิร์ดกับโจนยังเป็นญาติกันในลำดับต้องห้าม
แต่กระนั้นเจ้าชายดำก็ต้องการสมรสกับเธอ พระองค์พยายามขอพระราชานุญาตจากพระราชบิดาที่สุดท้ายก็ยอมอนุญาต ปัญหาจึงเหลือแค่เรื่องที่ทั้งคู่เป็นญาติกันในลำดับต้องห้าม เมื่อกษัตริย์เอ่ยปากขอ สมเด็จพระสันตะปาปาอินโนเซนต์ที่ 6 ได้พระราชทานการผ่อนผันให้ทั้งสองสมรสกันได้อย่างถูกต้องตามกฎหมาย ปัญหาต่างๆ คลี่คลายอย่างรวดเร็ว โจนได้สมรสอย่างเป็นทางการกับเจ้าชายดำหลังสามีคนแรกถึงแก่กรรมได้เพียงเก้าเดือน พิธีฉลองมงคสมรสอย่างเป็นทางการถูกจัดขึ้นในวันที่ 10 ตุลาคม ค.ศ. 1361 ที่ปราสาทวินด์เซอร์ โดยมีกษัตริย์กับพระราชินีเข้าร่วมงานด้วย ไซมอน อิสลิป อาร์ชบิชอปแห่งแคนเทอร์บรี เป็นผู้ดูแลงานฉลองในครั้งนี้ หลังพิธีสมรสทั้งคู่ได้ย้ายไปอยู่ที่ปราสาทเบอร์เคมสเต็ด หลังเทศกาลคริสต์มาส กษัตริย์ได้แวะไปเยือนทั้งคู่
ในปี ค.ศ. 1362 เจ้าชายดำได้รับแต่งตั้งเป็นเจ้าชายแห่งอากีแตน แคว้นหนึ่งในฝรั่งเศสที่เป็นของราชบัลลังก์อังกฤษมาตั้งแต่เมื่อครั้งที่อาลีเยนอร์แห่งอากีแตนสมรสกับพระเจ้าเฮนรีที่ 2 พระองค์กับโจนย้ายไปอยู่ที่บอร์โดซ์ เมืองหลวงของราชรัฐดังกล่าว ราชสำนักของเจ้าชายหรูหรายิ่งกว่าราชสำนักของกษัตริย์เอง ทั้งคู่อยู่ที่นั่นเก้าปี ในระหว่างนั้นโจนได้ให้กำเนิดบุตรชายสองคน คือ